Gino Bartali

Gino Bartali (* 18. júl 1914, Ponte a Ema, Taliansko – † 5. máj 2000, tamže) bol taliansky profesionálny cyklista, trojnásobný víťaz Giro d´Italia a dvojnásobný víťaz Tour de France. Kariéru ukončil po 19 rokoch v roku 1954 vo veku 40 rokov, čím sa zaradil medzi cyklistov s najdlhším pôsobením v profesionálnej cyklistike v histórii.

Profesionálna kariéra 
Profesionálna kariéra Gina Bartaliho sa začala v roku 1935. Ešte v tom istom roku získal na pretekoch Giro d´Italia prvenstvo v súťaži vrchárov a vyhral Majstrovstvá Talianska. O rok neskôr po prvýkrát vyhral Giro d´Italia. 

Od roku 1935 do roku 1940 vyhral dvakrát Giro d´Italia, dvakrát Tour de Lombardy a Milano - San Remo a jedenkrát Tour de France (v roku 1938). Jeho kariéru prerušila II. sv. vojna.

Po vojne si v roku 1946 pripísal ďalšie víťazstvo na Giro d´Italia a na Majstrovstvách Zürichu. V roku 1948 druhýkrát vyhral Tour de France, čím sa zapísal do histórie ako pretekár, ktorý dokázal vyhrať túto súťaž s najväčším časovým odstupom medzi jednotlivými víťazstvami.

V súvislosti s Ginom Bartalim sa často spomína jeho rivalita s jeho krajanom Faustom Coppim. Ich cyklistické súboje sa tiahli všetkými významnými pretekmi, talianski fanúšikovia sa kvôli nim rozdelili na dva tábory. Ale obaja cyklisti voči sebe údajne prechovávali veľkú úctu: Dôkazom toho je Tour de France z roku 1949. Obaja vtedy pretekali za ten istý tím, Fausto Coppi v celkovom poradí vyhral a Gino Bartali bol druhý. Ako ukážkový príklad ich vzájomného rešpektu a úcty je, keď Fausto Coppi prenechal Ginovi víťazstvo na horskom priesmyku Col de Izoard ako „darček“ k jeho 35. narodeninám.

Umiestnenie na pretekoch Grand Tour 

N – nedokončil
X – preteky neboli usporiadané

Víťazstvá na pretekoch Grand Tour

Giro d’Italia 
 1935 – víťaz 1 etapy a víťaz  súťaže o najlepšieho vrchára
 1936 – víťaz 3 etáp a víťaz  súťaže o najlepšieho vrchára
 1937 – víťaz 4 etáp a víťaz  súťaže o najlepšieho vrchára
 1939 – víťaz 4 etáp a víťaz  súťaže o najlepšieho vrchára
 1940 – víťaz 2 etáp a víťaz  súťaže o najlepšieho vrchára
 1946 – víťaz  súťaže o najlepšieho vrchára
 1947 – víťaz 2 etáp a víťaz  súťaže o najlepšieho vrchára
 1950 – víťaz 1 etapy

Tour de France 
 1937 – víťaz 1 etapy 
 1938 – víťaz 2 etáp a víťaz  súťaže o najlepšieho vrchára
 1948 – víťaz 7 etáp a víťaz  súťaže o najlepšieho vrchára
 1949 – víťaz 1 etapy 
 1950 – víťaz 1 etapy

Ďalšie úspechy

Iné projekty 

Talianski cyklisti
Víťazi Tour de France